open-index/open-wikipedia-markdown huggingface dataset:
Heilige Gees

duimnael|Die Heilige Gees, gesimboliseer as 'n wit duif en helder ligstrale.
Die **Heilige Gees** (Latyn: *Spiritus Sanctus*), wat soms ook die **Parakleet** genoem word, is die derde persoon van die Goddelike Drie-Eenheid. In sommige Christelike sektes word die Heilige Gees as 'n onpersoonlike krag beskryf, terwyl ander religies verskillende geestelike wesens beskryf wat ook sterk van die Christelike konsep verskil.

Alhoewel die woord "Drie-Eenheid" nie in die Bybel self voorkom nie, is die konsep van die drie-eenheid duidelik in die Bybel sigbaar deurdat die Bybel bevestig dat daar slegs een God is, maar die Vader, die Seun (Jesus Christus), sowel as die Heilige Gees as God beskryf word. In die Christelike verstaan is daar dus slegs een God (in wese) wat bestaan in drie Persone wat sonder mengsel elk ten volle en onverdeeld in die Goddelike natuur deel. Die feit dat die konsep van die Drie-Eenheid van God van die vroegste tye af deur Christene geglo en geleer is word bevestig, nie net op grond van die Bybel self nie (alhoewel dit op sigself volkome genoegsaam sou wees), maar ook deur 'n menigte aanhalings van die Kerkvaders en uit ander vroeë Christelike geskrifte.  

Volgens die Bybel het Jesus Christus beloof dat Hy die Heilige Gees sou stuur (Johannes 14:16-17). Jesus het gesê dat die Heilige Gees sal oortuig van sonde, van geregtigheid en van oordeel (Johannes 16:8). Die Heilige Gees is uitgestort op die Pinksterfees (Handelinge 2). Die Heilige Gees rus die gelowige toe met gawes (1 Korintiërs 12) en is die onderpand van die gelowige (2 Korintiërs 5:5). Een gelowige moet leef deur die Heilige Gees (Galasiërs 5:16).

## Parallele in die religieuse geskiedenis 
Ander godsdienste wys parallele met die Christelike konsep van die Heilige Gees op, soos byvoorbeeld die Hagion Pneuma in Griekse en Oud-Indiese religieuse en wysgerige werke wat vroeër as die Nuwe Testament ontstaan het. In die geskiedenis van die Christelike sending is dikwels elemente van die Christelike geloof met geloofsoortuigings van ander religies gekonfronteer en gekombineer.

## Verwysings
Hebreeus

**Hebreeus** (עברית, *Iwriet*, [ʔivˈʁit],  of [ʕivˈɾit] ) is 'n Semitiese taal wat deur baie Jode in Israel as moedertaal gebesig word. Hebreeus word in die Hebreeuse alfabet geskryf. Hebreeus is saam met Arabies die amptelike taal van Israel.

duimnael|links|Die woord "Israel" in Hebreeus
[duimnael|links|Verspreiding van Hebreeus in Israel en die [Palestynse Grondgebiede:

]]
Hebreeus is die liturgiese taal van Judaïsme en byna elke Jood het ten minste 'n basiese kennis van Hebreeus en kan die Hebreeuse alfabet lees. Judaïsme se heilige skrifte die Tanag (die Ou Testament vir Christene, insluitende die Tora, die Pentateug vir Christene) en die Talmoed (bestaande uit Misjna en Ghemara) is hoofsaaklik in Hebreeus geskryf.

Bybelse Hebreeus, kan minstens in Oud-Hebreeus, Middel-Hebreeus en Laat-Hebreeus onderverdeel word. Verdere ontwikkelinge van die Hebreeuse taal is Rabbynse Hebreeus, wat bekend is vir heelwat Aramaïsmes (Aramese leenwoorde), Middeleeuse Hebreeus en Moderne Hebreeus. Laasgenoemde het opgebloei met die opkoms van die moderne Staat Israel. Buite Israel word soms na Moderne Hebreeus as "Iwriet" (of "Ivrit") verwys, wat niks anders is nie as die Hebreeuse woord vir "Hebreeus".

## Galery 

Lêer:Hebrew Alphabet.svg|Die Hebreeuse alfabet
Lêer:Alphabet Hebrew.svg|Die Hebreeuse alfabet geïnterpreteer in die konteks van die Dawidster
Lêer:Annava165.jpg|Israeliese padtekens met Hebreeus, Arabies en Engels op

## Sien ook 
* Hebreeuse Wikipedia
* Lys van gedrukte Afrikaans-vreemdtalige woordeboeke

## Verwysings 
## Eksterne skakels 
*
Jerusalem

**Jerusalem** (Hebreeus: ירושלים *Jeroesjalajim*, ; Oud-Grieks: Ἱεροσόλυμα; Latyn: *Hierosolyma*; Arabies: القدس, *al-Quds (asch-Scharif)*, , letterlik: „die Heilige“ of amptelik: أورشليم القدس, *Urshalim-al-Quds*; Turks: *Kudüs*) is die hoofstad en grootste nedersetting van Israel met 'n bevolking van 933&nbsp;113. Die stad lê tussen die Middellandse See in die weste en die Dooie See in die ooste. Jerusalem is die Heilige stad van die drie Abrahamitiese gelowe Judaïsme, Christendom en Islam. Jerusalem is saam met Hebron, Safed en Tiberias een van die vier heilige stede binne Judaïsme. In Islam is Jerusalem die derde heiligste stad net na Mekka en Medina.

duimnael|links|Die hooggeregshof van Israel
duimnael|links|Verskuiwing van die Verenigde State se Ambassade na Jerusalem. Die Verenigde State was die eerste land op aarde wat Israel amptelik erken het en was ook die eerste wat die status van Jerusalem as hoofstad van Israel bevestig het. Oos-Jerusalem word nie regstreeks deur hierdie besluit geraak nie aangesien alle regeringsinstellings in Wes-Jerusalem gesetel is
In die ou stad lê die Klaagmuur, die Grafkerk en die Rotskoepel. Oos-Jerusalem is onderverdeel in 'n Joodse, 'n Christen-, 'n Moslem- en 'n Armeense kwartier. Oos-Jerusalem word deur Palestyne opgeëis as hoofstad van 'n toekomstige Staat Palestina, 'n belangrike element in die Israel-Palestina-konflik. Israel verwys egter met reg daarop dat sy burgers, ongeag hulle geloofsoortuigings, tussen 1948 en 1967 deur die destydse Jordaanse owerheid toegang tot Oos-Jerusalem geweier is.

Een van Israel se Fundamentele Wette, die Jerusalem-wet van 1980, verwys na Jerusalem as die land se onverdeelde hoofstad. Alle regeringsliggame van Israel is hier gesetel, insluitende die parlement (Knesset), die ampswonings van die eerste minister (*Beit Aghion*) en die staatspresident (*Beit HaNassi*) en die Hooggeregshof. Die de facto-status van Jerusalem as hoofstad van Israel is weerspieël deur die feit dat die Verenigde State hul ambassade in 2018 hierheen verskuif het – in ooreenstemming met die Amerikaanse Kongres se *Jerusalem Embassy Act* van 1995. Ander state soos Guatemala en Paraguay het hierdie voorbeeld intussen gevolg.

Die historiese stadskern van Jerusalem word sedert 1981 deur Unesco as 'n wêrelderfenisgebied gelys.

## Boorlinge 
* Nir Barkat (1959), entrepreneur en politikus (burgemeester van Jerusalem van 2008 tot 2018)
* Herzi Halevi (1967), opperbevelvoerder
* Reuven Rivlin (1939), voormalige president van Israel

## Tweelings- en susterstede 
*  New York Stad, Verenigde State van Amerika *(sedert 1993)* (met Israel)
*  Praag, Tsjeggië  (met Israel)
*  Fes, Marokko *(sedert 1982)* (met Palestina)

### Vennoot-stad 
*  Marseille, Frankryk (met Israel)

## Sien ook 
* Lys van burgemeesters van Jerusalem

## Verwysings 
## Eksterne skakels 
*  
*     Amptelike webwerf
*   Amptelike Unesco-bladsy

senter|duimnael|1300px|'n Uitsig oor Jerusalem
Heerenveen

**Heerenveen** (Wes-Fries: *It Hearrenfean*) lê in die Nederlandse provinsie Friesland, met 'n oppervlakte van omtrent 198&nbsp;km² en sowat 51&nbsp;000 inwoners (2021). Die ontstaan van die dorp is te danke aan die stigting van die maatskappy Skoterlandse Kompanjie.

## Plekke 
Plekke in die munisipale gebied van Heerenveen:

Bontebok (*Bontebok*), De Knijpe (*De Knipe*), Gersloot (*Gersleat*), Heerenveen (*It Hearrenfean*), Hoornsterzwaag (*Hoarnstersweach*), Katlijk (*Ketlik*), Jubbega (*Jobbegea*), Luinjeberd (*Lúnbert*), Mildam (*Mildaam*), Nieuwehorne (*Nijhoarne*), Nieuweschoot (*Nijskoat*), Oranjewoud (*Oranjewâld*), Oudehorne (*Aldehoarne*), Oudeschoot (*Aldskoat*), Terband (*Terbant*) en Tjalleberd (*Tsjalbert*).

## Geboortes 
* Klaas Runia (1926-2006), dominee, teoloog en joernalis

## Naburige munisipaliteite 
## Eksterne skakels 
* Amptelike webwerf
* VVV Heerenveen (toerisme)
Sonoma

**Sonoma** is 'n histories belangrike stad in die Sonomavallei (Sonoma County, Kalifornië, Verenigde State) met 10&nbsp;648 inwoners (2010). Die stad het rondom die historiese *plaza* ontwikkel, wat uit die Spaanse koloniale tydperk dateer. Sonoma is vandag 'n belangrike sentrum van die wynboubedryf en staan bekend vir sy *Sonoma Valley*-wyn van oorsprong. Tussen 14 Junie en 9 Julie 1846 het dit as hoofstad van die Republiek van Kalifornië gedien, wat in die stad met die Bear-Flag-Opstand begin en deur die Amerikaanse verowering geëindig het.
Marlothpark

duimnael|links|240px|Die *Aloe marlothii* is bekend in die park
**Marlothpark** (Engels: Marloth Park) is 'n vakansiedorp, aftreedorp en natuurbewaringsgebied in die verreooste van die Mpumalangaprovinsie van Suid-Afrika. Dit is geleë op die suidelike oewer van die Krokodilrivier. Die Nasionale Krugerwildtuin lê direk noord van die rivier, en vrylopende wild is gewoonlik aan beide kante van die rivier te sien.

'n Groot aantal privaateienaars besit alle eiendom in Marlothpark, maar geen eiendom mag omhein word nie, om sodoende vrye beweging van wild toe te laat. 

Anders as in die Krugerwildtuin, word besoekers aangemoedig om plaaslike soogdiere, soos koedoes en bosbokke, met "pellets" te voer. Die diere word daarom so mak, dat hulle selfs by vakansiehuise se voordeure sal instap, terwyl ander soos seekoeie en jong olifantjies soms van swembaddens gebruik sal maak wanneer dit met water gevul is.

Pieter Pieterse, 'n Afrikaanse skrywer, storieverteller en TV-persoonlikheid is in Maart 2002 hier vermoor by sy huis terwyl hy aan 'n nuwe roman gewerk het.

Die dorpie is vernoem na die Duitse botanis Rudlof Marloth.

Marloth park kudu.JPG|duimnael|regs|'n Koedoe in Marlothpark
Doorstep.jpg|Wild kom tot naby aan besoekers
Giraffen in Lionspruit.jpg|Kameelperde in die Lionspruitdeel van Marlothpark
Bushbucks.jpg|Bosbokke besoek 'n huis
Zebras and gnus.jpg|Wildebeeste en sebras met hul jongelinge naby huise
Crocodile Rier view.jpg|Olifante in die Krokodilrivier by Marlothpark 

## Sien ook 
* Lys van dorpe in Suid-Afrika
* Nasionale Krugerwildtuin

## Eksterne skakels 
*  Marlothpark se webtuiste

## Verwysings
Woiwodskap Pommere

|-
! colspan="2" | Kaart
|- bgcolor="#FFFFFF"
! colspan="2" align="center" | 180px
|-
! colspan="2" | Wapen en vlag
|- align="center" bgcolor="#FFFFFF"
! width="145" | 75px|Wapen van die Woiwodskap Pommere
! width="145" | 150px|Vlag van die Woiwodskap Pommere
|-
! colspan="2" | Basiese gegewens
|- bgcolor="#FFFFFF"
| Setel van die woiwode: || Gdansk
|- bgcolor="#FFFFFF"
| Setel van die parlement: || Gdansk
|- bgcolor="#FFFFFF"
| Woiwode: || Roman Zaborowski
|- bgcolor="#FFFFFF"
| Woiwodskapsmaarskalk: || Mieczysław Struk
|- bgcolor="#FFFFFF"
| Grootste stad: || Gdansk
|- bgcolor="#FFFFFF"
| ISO 3166-2: || `PL-PM`
|- bgcolor="#FFFFFF"
| Nommerplate: || `G`
|- bgcolor="#FFFFFF"
| Bevolking: || 2&nbsp;224&nbsp;942 (30 Junie 2009) 
|- bgcolor="#FFFFFF"
| Bevolkingsdigtheid: || 121 inw. per km²
|-
! colspan="2" | Geografie
|- bgcolor="#FFFFFF"
| Oppervlakte: || 18&nbsp;310 km²
|- bgcolor="#FFFFFF"
| - waarvan land: || ? km²
|- bgcolor="#FFFFFF"
| - waarvan water: || ? km²
|- bgcolor="#FFFFFF"
| valign="top" | Strekking: || Noord-suid: tot 138&nbsp;kmWes-oos: tot 177 km
|- bgcolor="#FFFFFF"
| Hoogste punt: || 331&nbsp;m bo seevlak
|- bgcolor="#FFFFFF"
| Laagste punt: || ? benede seevlak
|-
! colspan="2" | Landskapstruktuur
|- bgcolor="#FFFFFF"
| Bosse: || 35,8 %
|- bgcolor="#FFFFFF"
| Waterliggame: || ? %
|- bgcolor="#FFFFFF"
| Landbou: || 44,3 %
|- bgcolor="#FFFFFF"
| Ander: || ? %
|-
! colspan="2" | Administratiewe verdeling
|- bgcolor="#FFFFFF"
| Selfregerende stede: || 4
|- bgcolor="#FFFFFF"
| Powiat (distrikte): || 16
|- bgcolor="#FFFFFF"
| Munisipaliteite: || 123
|}

**Pommere** (Pools: *Województwo Pomorskie*) is 'n Woiwodskap in Noord-Pole. Dit is op 1 Januarie 1999 opgerig. Die administratiewe sentrum is Gdansk.

## Goewerneurs 
* 1999–2001: Tomasz Sowiński
* 2001–2004: Jan Ryszard Kurylczyk
* 2004–2007: Cezary Dąbrowski
* 2007-nou: Roman Zaborowski

## Grootste stede 
: *(stede met meer as 20&nbsp;000 inwoners in 2005)*
# 24px Gdańsk (Danzig)- 462&nbsp;139
# 24px Gdynia (Gdingen)- 253&nbsp;850
# 24px Słupsk (Stolp)- 98&nbsp;757
# 24px Tczew (Dirschau)- 60&nbsp;128
# 24px Starogard Gdański (Preußisch Stargard)- 48&nbsp;328
# 24px Wejherowo (Neustadt)- 47&nbsp;159
# 24px Rumia (Rahmel)- 44&nbsp;126
# 24px Malbork (Mariënburg)- 40&nbsp;135
# 24px Kwidzyn (Mariënwerder)- 40&nbsp;008
# 24px Chojnice (Konitz)- 39&nbsp;760
# 24px Sopot (Zoppot)- 39&nbsp;620
# 24px Lębork (Lauenburg)- 35&nbsp;146
# 24px Pruszcz Gdański (Praust)- 23&nbsp;908
# 24px Kościerzyna (Berent)- 23&nbsp;145

## Ander nedersettings 
* Huta Kalna
* Lubiki
* Parpary
* Ustka

## Eksterne skakels 
* *Amptelike webtuiste van Pommere*
Republiek van Swellendam

Die **Republiek van Swellendam** kom tot stand toe sowat sestig Kaapse burgers op 17 en 18 Junie 1795 onder leiding van Petrus Delport die drosdy beset en die landdros van Swellendam, Anthonie Faure en sy amptenare dwing om te bedank. Hermanus Steyn word as President verkies. Die voorval vind plaas enkele maande na Marthinus Prinsloo 'n waarnemende regering in die Colonie van Graaff-Reinet op 4 Februarie 1795 vestig. Die opstand en selfregering is gemotiveer deur ongelukkigheid met belastingbetaling aan die Kompanjie en die verbod op die inboek van Khoikhoi-kinders op plase. Hoewel 'n *nasionale landdros* aangestel is en die *nasionale konvensie* as regering gedien het, is die regering in Vrye Republiek van Nederland erken en is daar nie beoog om 'n republiek te stig nie.

Die kortstondige onafhanklikheid van die gebied kom tot 'n einde kort na die Britse besetting van die Kaap in September 1795.

## Sien ook 
* Republiek van Graaff-Reinet

## Bronne 
* Die Afrikaners – 'n Biografie, Hermann Giliomee, bladsy 52
* https://web.archive.org/web/20080530180419/http://www.groottrek.za.cx/veeboere.htm
*Anna Rothmann. 1994. The Republic of Swellendam. Gebaseer op 'n aanbieding van Anna Rothmann in 1983 oor die Republiek van Swellendam wat in Engels vertaal en verwerk is deur Beverley Thomas. Uitgegee deur die Drosdy Museum

## Verwysings
Cisalpino

duimnael|links|Die Cisalpino
duimnael|links|Die binneruimte van die Cisalpino
Die **Cisalpino** was 'n sneltrein wat die stede Stuttgart (Duitsland), Basel, Genève, Zürich (Switserland), Milaan, Venesië en Florence (Italië) met mekaar verbind het. Die Italiaanse kantelbaktrein ETR 470, wat in die volksmond as "Pendolino" bekend staan, het 'n gerieflike en snelle verbinding tussen Italië, Switserland en Duitsland gebied.

Die Cisalpino het op drie lyne gery, wat almal deur een of meer van die Switserse Alpe se groot spoorwegtonnels geloop het:

* Stuttgart - Zürich - (Gotthardtonnel) - Milaan - Florence (hierdie lyn is verkort tot die verbinding Stuttgart-Zürich)
* Basel - Bern - (Lötschbergtonnel) - Brig - (Simplontonnel) - Milaan
* Genève - Lausanne - Brig - (Simplontonnel) - Milaan - Venesië
Die trein het twee klasse gehad (eersteklaspassasiers het selfs kragproppe ter beskikking gehad) en het ook oor 'n eetwa beskik.

Die Cisalpino is bestuur deur die Cisalpino AG, wat sy hoofkwartier in Bern gehad het en 'n gemeenskaplike onderneming van die Switserse spoorwegmaatskappy SBB/CFF en die Italiaanse Trenitalia was. Die personeel op die treine was afkomstig van die Switserse SBB/CFF, Trenitalia en die Duitse spoorwegmaatskappy Deutsche Bahn. Die spyseniering aan boord is aangebied deur die Italiaanse maatskappy Cremonini S.p.A. in Rome.

Teen die begin van 2004 het SBB en Trenitalia 14 nuwe ETR 610-hoësnelheidstreine van die Franse vervaardiger Alstom bestel. Hierdie treine bereik 'n reissnelheid van sowat 250 kilometer per uur en verbind met die opening van die Lötschberg-basistonnel Bern en Milaan met mekaar. Tot by die aflewering van die nuwe treine het die Cisalpino AG gewone eerste- en tweedeklaswaens bedryf, wat in die nuwe silwergrys Cisalpino-kleur geverf was en tot by Nice en Livorno gery het.
Vebjørn Sand

duimnael|regs|250px|Vebjørn Sand se galery in Oslo

**Vebjørn Sand** (gebore 1966 in Bærum) is 'n Noorweegse skilder en kunstenaar. Hy is bekend vir sy skilderye sowel as openbare kunsprojekte veral die Da Vinci Projek.

Bekende werke sluit in:
* Antarktika ekspedisie in 1993–1994 wat lei tot die uitstalling "Trollslottet".
* 1996: Leonardo-projek wat insluit die bou van die Da Vinci brug in Ås
* 1999: Sand se installasie Keplerster by die Oslo lughawe Gardermoen.

## Eksterne skakels 
* Vebjørn Sand se tuisblad
Theo Jörgensmann

**Theo Jörgensmann** (29 September 1948 in Bottrop – 6 Oktober 2025) was 'n Duitse klarinetspeler, musikant en komponis. Hy word algemeen beskou as een van die belangrikste jazz klarinetspelers in Europa.

## Loopbaan
Gedurende sy dertigjarige loopbaan het hy klarinet gespeel tydens uiteenlopende feeste en uitvoerings in Duitsland en ander state. Hy speel onder andere saam met John Carter, Perry Robinson, Willem van Manen, Paul van Kemenade, Tristan Honsinger, Eric van der Westen, Willem Breuker, Albert Mangelsdorff, Kenny Wheeler en Lee Konitz. In 1983 word Jörgensmann se eerste soloalbum uitgegee met die naam "Laterna Magica". Van 1985 tot 1998 speel hy saam met Willem van Manen se orkes. In 1997 besluit Jörgensmann om weer sy eie groep te stig. Jörgensmann is bekend weens sy eie unieke styl sowel as sy gevoel vir improvasie. Deur die jare skryf hy baie oor musiekfilosofie en doseer ook aan die Universiteit Duisburg van 1983 tot 1993. Jörgensmann skryf ook saam met Rolf-Dieter Weyer 'n boek *Kleine Ethik der Improvisation*. Van 2003 speel hy saam met Trio Oles Jörgensmann Oles en van 2008 speel hy saam met Trio Hot.

## Diskografie 
*Lêer:Cool in Rhythmn basset clarinet solo improvisation 2008.ogg
* **Contact 4tett**, *Loud Enough To Rock The Kraut*, (Konnex Records 2015)
* **Rivière Composers Pool**, *Summer Works 2009*: Kent Carter, Albrecht Maurer, Etienne Rolin (Emanem Records 2010)
***Trio Hot** *Jink* : Albrecht Maurer, Peter Jacquemyn (2008)
***Theo Jörgensmann** *Fellowship* : Charlie Mariano, Karl Berger, Kent Carter (2005)
***Oles Jörgensmann Oles** *Directions* (2005)
***Theo Jörgensmann Quartet** *Hybrid Identity* (2002)
***Theo Jörgensmann Eckard Koltermann** *Pagine Gialle* (2001)
***Theo Jörgensmann Quartet** *Snijbloemen* (2000)
***Willem van Manen Contraband** *Hittit* : Frans Vermeersen, Arnold Dooyeweerd, Paul van Kemnade (1998)
***Theo Jörgensmann Albrecht Maurer** *European Echoes* : Barre Phillips, Bobo Stenson, Kent Carter (1998)
***Károly Binder featuring Theo Jörgensmann** *Live at Music Akademy Budapest * (1993)
***Theo Jörgensmann John Fischer** *Swiss Radio Days Volume Three* (1993)
***Willem van Manen Contraband** *Live at Bimhuis Amsterdam* : Paul van Kemnade, Martin van Duynhoven, Toon de Gouw (1988)
***Andrea Centazzo Mitteleuropa Orchestra** *Doctor Faustus* . Carlos Zingaro, Carlo Actis Dato, Albert Mangelsdorff (1984)
***Clarinet Summit** *You Better fly away*  : Perry Robinson, John Carter, Gianluigi Trovesi, Didier Lockwood, Aldo Romao, Eje Thelin (1980)
***Theo Jörgensmann Quartet and Perry Robinson** *in time* (1996)

## Literatuur 
*Dita von Szadkowski *Grenzüberschreitungen* Jazz und sein musikalisches Umfeld der 80er Jahre 
*Theo Jörgensmann Rolf-Dieter Weyer *Kleine Ethik der Improvisation* 

## Film (oor Jörgensmann) 
**Theo Jörgensmann Bottrop Klarinette* directed by Christoph Hübner--http://www.projektklasse.de/html/termine/051124_biografie_huebner.html 

## Eksterne skakels 
*Theo Jörgensmann Quartet (Engels)
*Theo Jörgensmann MySpace Page (Engels) 
*All Music Guide (Engels, inskrywing vir Theo Jörgensmann)
Wrocław

**Wrocław** (Pools: [ˈvrɔt͡swaf], ; Duits: *Breslau*; Silesiese Duits: *Brassel*; Latyn: *Vratislavia* of *Wratislavia*), is die vierde grootste stad van Pole met 'n bevolking van byna 642&nbsp;000, die administratiewe hoofstad van die woiwodskap Neder-Silesië en van die gelyknamige landelike distrik. Wrocŀaw fungeer as setel van 'n Rooms-Katolieke aartsbiskop, 'n Evangelies-Lutherse diosesaanbiskop, en met talle akademiese instellings en navorsingsinstitute asook teaters en museums, as die kulturele en wetenskaplike sentrum van Silesië. Wrocław was een van die gasheerstede tydens die Europese Sokkerkampioenskap 2012 wat Pole en Oekraïne saam aangebied het.

duimnael|links|Wrocław in die 17de eeu
duimnael|links|Die raadsaal van Wroclaw in 1900
Die stad is aan die Oder-rivier en in die sentrum van 'n belangrike landbou- en mynbougebied geleë. Sy belangrikste nywerhede sluit masjienbou en metaalverwerking in.

Wrocław/Breslau word as hoofstad van die gewes Silesië beskou en was tussen 1919 en 1945 ook die hoofstad van die nuutgestigte Pruisiese provinsie Neder-Silesië. Voor hierdie periode was Wrocław die hoofstad van die provinsie Silesië en het – in die tydperk van die Nasionaalsosialisme – as administratiewe sentrum van die *Reichsgau* Neder- en Sentraal-Silesië gedien.

In 1945 het Wrocław onder Poolse administrasie gekom en die oorspronklike Duitse bevolking is verdryf. Poolse setlaars en burgers wat deur die Sowjet-owerheid uit Lemberg en ander gebiede van die vroeëre Oos-Pole verdryf is, het hier 'n nuwe tuiste gevind. Wrocław het later die hoofstad van die gelyknamige woiwodskap en in 1999 die hoofstad van die woiwodskap Neder-Silesië geword.

Wrocław se inwonertal het omstreeks 1840 die 100&nbsp;000-kerf verbygesteek, en dit was in die 19de eeu 'n tyd lank die grootste stad van Duitsland ná Berlyn en Hamburg.

## Verwysings 
## Eksterne skakels 
*  
*  Amptelike webwerf
Lemniskaat

In algebraïese meetkunde verwys die woord **lemniskaat (agtdiagram)** na enige van verskeie agtvormige of **∞**-vormige krommes waarvan die bekendste die Lemniskaat van Bernoulli is. Die woord word ook soms gebruik om na die ∞-simbool, wat in wiskunde as 'n simbool vir oneindigheid gebruik word, te verwys.

File:Infinite.svg|miniatura|John Wallis, (1616 – 1703) 1655 
File:Line of Cassini.svg|miniatura|sinistra|Giovanni Domenico Cassini, (1625 – 1712) 1680 
Image:Lemniscate of Bernoulli.svg|miniatura|Lemniskaat van Jakob Bernoulli, (1655 - 1705)  1694  
File:Lemniscate-of-Gerono2.svg|miniatura|Lemniskaat van Camille-Christophe Gerono (1799 – 1891) 
File:Lemniscate of Booth.png|miniatura|Lemniskaat van James Booth (1806–1878)
Lemniskaat van Booth

In algebraïese meetkunde is die **Lemniskaat van Booth**, ook bekend as die *Hippopede van Proclus*, 'n algebraïese vlakkromme van graad vier en genus nul, met die vergelylking

:(x^2+y^2)^2 + 4y^2 = 4c(x^2+y^2).

Dit het 'n gewone dubbelpunt by die oorsprong en twee ander op die lyn by oneindigheid in die kompleks afgebeelde vlak. As c>1, bevat dit 'n enekele regte ovaal en as when 0<c<1 vorm dit 'n lemniskaat of agtvorm. As c=1 word dit geredusseer na twee raaksirkels, en as c < 0 het dit geen reële punte nie.

## Eksterne skakels 
*Hippopede op die *National curve bank*
Lemniskaat van Gerono

In algebraïese meetkunde is die **Lemniskaat van Gerono** 'n algebraïese vlakkromme van graad vier en genus nul met agtvormige vorm of die vorm van 'n ∞-simbool. Dit het die vergelyking

:x^4-x^2+y^2 = 0.

Dit is deur Camille-Christophe Gerono bestudeer.

Omdat die kromme van genus nul is, kan dit deur rasionele funksies geparameteriseer word; een manier om dit te doen is

:x = \frac{t^2-1}{t^2+1},\ y = \frac{2t(t^2-1)}{(t^2+1)^2}.

Anders as die Lemniskaat van Bernoulli of die Lemniskaat van Booth is die dubbelpunt by die oorprong van die Lemniskaat van Gerono nie 'n gewone dubbelpunt nie aangesien dit 'n delta invariant van twee het. Die dualis kromme, wat onder vertoon word het as gevolg hiervan 'n redelike ander karakter. Die vergelyking daarvan is 

:(x^2-y^2)^3 + 8y^4+20x^2y^2-x^4-16y^2=0.
Klotoïde

duimnael|regs|300px|Grafiek van 'n Klotoïde

Die **Klotoïde**, (uit Grieks *klôthô* “spin”), **Cornu-spiraal** (vernoem na Marie Alfred Cornu) of **Euler-spiraal** is 'n kromme wat 'n simmetriese dubbelspiraal beskryf waarvan die kromming toeneem met toenemende booglengte (afstand van die oorsprong langs die kromme). Die krommingsradius is omgekeerd eweredig aan die hoek gemeet van die oorsprong. Dit staan ook as 'n **spinkromme** bekend na aanleiding daarvan dat die grafiek wat van een konfergensiepunt tot by die ander loop soos 'n garingtol lyk wat omgespin is.

Dit word as oorgangsboog gebruik in die ontwerp van paai en treinspore. Die kromming daarvan neem lineêr toe en 'n voertuig wat teen konstante spoed daarlangs beweeg sal dus 'n konstante rotasieversnelling ondervind wat sywaartse kragte verminder. Teen hoër snelhede is daar egter ander kragte ter sprake en is dit dus nie die ideale vorm nie

## Vergelykings 
Die algemene formule vir 'n klotoïde in geparametriseerde vorm word deur die volgende vergelyking wat as die Fresnel-integrale bekend staan gegee:

: x(t)=k\int_0^t \sin(u^2)du
: y(t)=k\int_0^t \cos(u^2)du,

met

: k =A\, \sqrt{2}.

Vir die booglengte *L* geld:

: L=k\,t.

Alle klotoïdes is dus deur die skaalparameter *k* met mekaar verbind.

## Verwysings
Slag van die Twee Riviere

Die **Slag van die Twee Riviere** (aan die Britte bekend as die **Battle of Modder River**) het op die 28ste November 1899 tydens die Tweede Vryheidsoorlog by die sameloop van die Modder- en Rietriviere plaasgevind naby die N12 nasionale pad. Generaal de la Rey het na die veldslae te Graspan en Belmont waargeneem dat die ou Boerestrategie om koppe in te neem nie meer 'n volhoubare strategie was nie aangesien die koppies nie net binne bereik was van die Britse kanonne nie maar ook uitstekende teikens vir die artillerie was.  Verder het die styl hellings van die koppe ook goeie dekking aan die aanvalsmag verleen as hulle eers die voet van die kop bereik het.  Hy het besef dat gelyke grond veel beter skuiling kon bied en ook 'n meer doeltreffender skootveld aan die moderne gewere besorg het.  Generaal de la Rey het ook anders as die gewone gebruik om 'n rivier as hindernis te gebruik, sy burgers aan die suidekant, sowat 50 tot 'n 100 meter van die rivierwal af laat ingrawe. Generaal de la Rey se Transvalers saam met sowat 'n 1200 burgers onder bevel van Generaal Piet Cronjé het die Boeremagte op ongeveer 3500 tot 4000 te staan gebring. Hulle het ses Krupp-kanonne en ten minste vier pom-pom masjiengewere by hul gehad. Die Britse magte het uit ongeveer 10 000 manskappe bestaan met drie artillerie-batterye asook vier swaar 12-pond skeepskanonne.

Om 04:00 die oggend van die 28ste was die Britse mag aan't opmars na die Modderrivier-brug (die spoorbrug loop vandag nog op dieselfde plek oor die rivier en 'n replika van 'n blokhuis kan vandag nog daar gesien word).  Lord Methuen wat die Boeremagte op die koppe verwag het, het reguit in die Boere se lokval ingestap. Die skietgeveg tussen die twee magte  het 'n volle 10 uur lank geduur. Die Britte was aanvanklik vasgepen op die oop veld maar 'n aanval op die Boeremagte se regterflank was suksesvol en het die Boere genoop om te onttrek. Die Britse verliese was 70 sterfgevalle en 413 gewondes; Methuen self is in die regterheup gewond tydens die geveg. Aan die Boeremagte se kant het 16 soldate gesneuwel, 66 gewond en 13 manskappe is gevange geneem.

## Sien ook 
* Skermutselinge van die Tweede Vryheidsoorlog

## Bronnelys 
* A Tourist Guide to the Anglo Boer War 1899–1902, Tony Westby-Nunn, Westby-Nunn Publishers cc., 
* Magersfontein, revisited 10-12 Desember 1899, Steve Lunderstedt en Garth Benneyworth, Kimberley Marketing and Promotions, 2001,
Lemniskaat van Bernoulli

In wiskunde, is die **Lemniskaat van Bernoulli** 'n agtvormige algebraïese kromme wat deur die Cartesiese vergelyking met die onderstaande vrom beskryf word:

:(x^2 + y^2)^2 = a^2 (x^2 - y^2)\,

'n Grafiek van die vergelyking lewer 'n kromme soortgelyk aan die \infty simbool. The simbool self word soms 'n lemniskaat genoem. Die simbool se Unicode voorstelling is **∞** (`&amp;#8734;`).

Die lemniskaat is vir die eerstekeer in 1694 deur Jakob Bernoulli as 'n aanpassing van 'n ellips beskryf. 'n Ellips is die lokus van punte waarvan die som van die afstande na elk van twee vatse brandpunte 'n konstante is. 'n Lemniskaat is in teenstelling daarmee die lokus van punte waarvan die *produk* van die twee afstande konstant is.  Bernoulli het dit die *lemniscus* genoem wat Latyn is vir 'hangertjielint'. Bernoulli was onbewus daarvan dat die kromme 'n spesiale geval is van die Cassini ovale wat in 1680 deur Cassini beskryf is. 

Die lemniskaat kan verkry word as die inverse transformasie van 'n hiperbool, met die inversie sirkel se middelpunt by die middelpunt van die hiperbool (halfpad tussen die twee brandpunte).

## Ander vergelykings 
'n Lemniskaat kan ook deur die poolkoördinaatvergelyking voorgestel word: 

:r^2 = a^2 \cos 2\theta\, 

of die bipolêre vergelyking 

:rr' = \frac{a^2}{2}

## Booglengte en elliptiese funksies 
Die bepaling van die booglengte van leminskaatboë lei na die elliptiese integrale, soos in die agtiende eeu ontdek is. In omtrent 1800 is die elliptiese funksies wat die integrale omkeer deur C. F. Gauss bestudeer (dit het op daardie stadium grootliks ongepublisseer gebly, maar daar is daarna verwys in die aantekeninge vir sy *Disquisitiones Arithmeticae*). Die *period lattices* het 'n baie besondere vorm aangesien dit eweredig is aan die Gauss integers. Om die rede word die geval van elliptiese funksies met komplekse vermenigvuldiging met die vierkantswortel van minus een ook die *lemniskatiese geval* genoem.
Heks van Agnesi

In wiskunde, is die **heks van Agnesi**, soms die **heks van Maria Agnesi** genoem (vernoem na  Maria Agnesi) die kromme wat as volg gedefinieer word.

Begin met 'n vaste sirkel, 'n punt O op die sirkel word gekies.
Vir enige ander punt A op die sirkel, word die snylyn OA geteken.
Die punt M is lynreg oorkant O.
Die lyn OA sny die raaklyn M by die punt N.
Die lyn parallel aan OM deur N, en
die lyn loodreg tot OM deur A sny by P.
Soos die punt A gevarieer is die pad wat P volg die heks.

Die kromme is asimptoties tot die raaklyn van die vaste sirekel deur die punt O.

## Vergelykings 
Veronderstel die punt O is die oorsprong, en dat M op die positiewe  *y*-as is.
Veronderstel die radius van die sirkel is *a*.

Dan het die kromme die Cartesiese vergelyking
y = \frac{8a^3}{x^2+4a^2}.

Let daarop dat as *a=1/2*, dan word die vergelyking die baie eenvoudige
y = \frac{1}{x^2+1}.

Parametries, as \theta is die hoek tussen OM en OA, regsom gemeet, dan word die kromme gegee deur die vergelykings
: x = 2a \tan \theta, y = 2a \cos ^2 \theta.\,

## Voorbeelde 
Die figuur na regs wys voorbeelde van die kromme vir 
*a*=1, *a*=2, *a*=4, en *a*=8.
regs|Krommes vir a=1,a=2,a=4,a=8

## Eienskappe 
*Die oppervlak tussen die Heks en die asimptoot daarvan is vier keer die oppervlak van die oppervlak van die vaste sirkel (d.w.s: 4 \pi a^2).

*Die omwentelingsvolume  van die Heks, om sy asimptoot is  4\pi^2 a^3.

*Die swaartepunt van die kromme is by (0,\frac{a}{2}).

## Geskiedenis 
Die kromme is in 1701 deur Fermat, Guido Grandi en in 1748 deur Maria Agnesi bestudeer.

In Italiaans word die kromme **la versiera di Agnesi** genoem wat "die kromme van Agnesi" beteken. Dit is op 'n stadium deur professor John Colson van Cambridge geïnterpreteer as "l'avversiera di Agnesi" waar "avversiera" "heks" beteken en die wanvertaling het behoue gebly.

## Eksterne skakels 
* Engines of Our Ingenuity. &nbsp; Episode No. 217: The Witch of Agnesi deur John H. Lienhard
*
Cassini ovaal

In wiskunde is 'n **Cassini ovaal** 'n versameling (of lokus) van punte in die vlak sodat elke punt *p* op die ovaal 'n spesiale verhouding het met twee ander vaste punte *q*1 en *q*2: die produk van die afstand van *p* na *q*1 en die afstand van *p* na *q*2 is konstant.
Dit wil së as die funksie dist(*a*,*b*) gedefinieer word om die afstand van 'n punt *a* na 'n punt *b* te wees, dan bevredig al die punteop 'n Cassini ovaal die vergelyking
:\mbox{dist}(q_1, p)\mbox{dist}(q_2, p)=b^2\,
waar *b* 'n konstante is. 

Die punte *q*1 en *q*2 word die brandpunte van die ovaal genoem.

Cassini ovale is vernoem na die sterrekundige Giovanni Domenico Cassini. 

## Vergelykings en vorm 
Veronderstel *q*1 is die punt (*a*,0), en *q*2 is die punt (-*a*,0).
Dan bevredig die punte op die kromme die vergelyking
:((x-a)^2+y^2)((x+a)^2+y^2)=b^4

Ekwivalente vergelykings sluit in

:(x^2+y^2)^2-2a^2(x^2-y^2)+a^4=b^4

en

:(x^2+y^2+a^2)^2-4a^2x^2=b^4

Die ekwivalente Poolvergelyking is
:r^4-2a^2r^2 \cos 2\theta = b^4-a^4

Die vorm van die ovaal hang af van die verhouding *b*/*a*. As *b*/*a* groter is as 1 is die lokus 'n enkele verbinde lus. As *b*/*a* kleiner is as 1 bestaan die lokus uit twee onverbinde lusse. As *b*/*a* gelyk is aan 1 is die lokus 'n lemniskaat.

As *a* = *b* is dir kromme rasioneel, maar in die algemeen het die kromme 'n paar dubbele punte by oneindigheid in die kompleks afgebeelde vlak, by x = &plusmn;*i*, *y* = 1, *z* = 0 en geen ander singulariteite nie, en is dit 'n algebraïese vlakkromme van genus een, en daarom birasionaal ekwivalent aan 'n elliptiese kromme.

As geherskalleer word deur *x* met *ax* te vervan en *y* met *ay* word 'n een-parameter familie verkry

:(x^2+y^2+1)^2-4x^2=b^4 \,

wat j-invariant het

:j = 16 \frac{(b^8-16b^4+16)^3}{b^{16}(1-b^4)}.

Let daarop dat die definisie van die kromme analoog is aan die van die ellips, waarin die **som** 
:\mbox{dist}(q_1, p)+\mbox{dist}(q_2, p)\,
eerder as die produk konstant is.

## Eksterne skakels 
* MacTutor beskrywing
* 
* 2Dcurves.com beskrywing
Wet op Afsonderlike Geriewe

duimnael|240px|Kennisgewing op Durbanstrand in Engels, Afrikaans en Zoeloe, wat aandui dat die strand gereserveer is vir gebruik deur die witrassegroep

Die **Wet op Afsonderlike Geriewe**, Wet No 49 van 1953, het deel gevorm van die apartheidstelsel van rassesegregasie in Suid-Afrika.

Die wet het segregasie van alle openbare fasiliteite, insluitend geboue, eetplekke, ontspannings- en vervoergeriewe, afgedwing om kontak tussen verskillende rassegroepe in die land te beperk. Die wet het ook bepaal dat geriewe vir verskillende rasse nie noodwendig van gelyke gehalte hoef te wees nie, in praktyk is die beste geriewe vir die wit rassegroep gereserveer en was dié vir ander rasse meestal van minderwaardige gehalte.

'n Opvallende uitsondering is vir die Johannesburgse Dieretuin en aangrensende meer gemaak. Die voorwaardes waaronder die grond beskikbaar gestel is het bepaal dat alle rasse daar welkom moet wees. Rasseskeiding is gevolglik nie toegelaat vir die tyd wat die dieretuin hier geleë was nie.

Die wet is in 1989 deur President F.W. de Klerk afgeskaf, 'n paar maande voor die ontbanning van verskeie politieke partye, die vrylating van politieke gevangenes en die aanvang van onderhandelinge om apartheid te beëindig in Februarie 1990.

## Verwysings
Wet op Verbod van Gemengde Huwelike

Die **Wet op Verbod van Gemengde Huwelike** (Wet No 55 van 1949) was 'n wet onder die Apartheidstelsel in Suid-Afrika wat huwelike tussen mense van verskillende rasse verbied het. Die wet was een van die eerste apartheidswette nadat die Nasionale Party in 1948 aan die bewind gekom het. Deur die rasseregistrasie, wat deur die Wet op bevolkingsregistrasie van 1950 verpligtend was en alle mense in vier groepe ingedeel, kon die Suid-Afrikaanse regering beheer uitoefen oor huwelike met die *Wet op Verbod van Gemengde Huwelike*.

In die drie jaar voor die inwerkingtreding van die wet, was die persentasie gemengde huwelike wat geraak is reeds laag op 0,23% van alle huwelike. In 1968 is die wet hersien, waarmee Suid-Afrikaners wat in die buiteland woon, nie aan dieselfde wet onderwerp is nie. 

Soortgelyke wetgewing het ook in verskeie ander lande bestaan, onder andere in die VSA (die sogenaamde *Anti-miscegenation laws*) tot in 1967 en in Duitsland (die Rassewette van Neurenberg) tot in 1945.

## Sien ook 
* Ontugwet
Wet op Bevolkingsregistrasie

duimnael|Verduideliking van identiteitsnommers in terme van rasseklassifikasie tydens apartheid binne 'n identiteitsdokument

Die **Wet op Bevolkingsregistrasie** (Wet 30 van 1950) het vereis dat alle inwoners van Suid-Afrika volgens hulle *rasseeienskappe* klassifiseer en geregistreer moes word as deel van die Apartheidstelsel. Die wet was 'n hoeksteen van die apartheidstelsel en talle ander wette het gesteun op die klassifikasie wat deur die wet gedoen is. Sosiale en politieke regte, onderwys geleenthede en ekonomiese status is grootliks bepaal deur die rassegroep waaraan 'n individu behoort het.

Die wet het voorsiening gemaak vir drie basiese rasseklassifikasies: Swart, Wit en Bruin. Indiër is later as 'n aparte klassifikasie bygevoeg aangesien daar gevoel is dat hulle “'geen historiese reg tot die land gehad het nie”.

'n *Buro vir Rasseklassifikasie* is opgerig om toesig te hou oor die klassifikasieproses. Klassifikasie in rassegroepe is uitgevoer op grond van kriteria soos uiterlike voorkoms, algemene aanvaarding binne 'n gemeenskap en sosiale stand. Dit het byvoorbeeld 'n "wit persoon" gedefinieer as iemand wat "in voorkoms ooglopend 'n blanke persoon is en algemeen nie as 'n gekleurde persoon aanvaar word nie; maar sluit nie ’n persoon in nie wat, alhoewel in voorkoms ooglopend ’n blanke persoon, algemeen aanvaar word as ’n kleurlingpersoon." (vertaling uit Engels). Aangesien sommige aspekte van die profiel maatskaplik van aard was, was herklassifikasie nie ongewoon nie en is 'n raad saamgestel om die proses te implementeer.

Die wet het saamgeloop met ander wette wat as deel van die apartheidstelsel geïmplementeer is. Onder die Wet op Verbod van Gemengde Huwelike van 1949 was dit verbode om met 'n persoon van 'n ander ras in die huwelik te tree. Die Ontugwet het seksuele verhoudings tussen rassegroepe verbied en 'n wysiging aan die wet in 1957 het dit selfs 'n misdaad gemaak om belangstelling in of voorneme om 'n verhouding met iemand van 'n ander ras te begin.

Die Suid-Afrikaanse Parlement het die wet op 17 Junie 1991 opgehef.

## Verwysings
Wet op Afsonderlike verteenwoordiging van kiesers

Die **Wet op Afsonderlike verteenwoordiging van kiesers** Wet no 46 van 1951 is op 18 Junie 1951 in Suid-Afrika ingevoer. Die wet het deel gevorm van die apartheidwetgewing en is deur die Nasionale Party ingevoer ter afdwinging van rassesegregasie en verteenwoordig die begin van 'n doelgerigte proses om alle *nie-blankes* van die kieserslys te verwyder.  

Die wet is deur die Hooggeregshof as ongeldig verklaar in die saak *Harris v Minister van Binnelandse sake 1952(2) SA 428(AD)*.  Die regering kon die beslissing egter omseil deur die aantal Appelregters van vyf na elf te vermeerder en die Senaat van agt-en-veertig na nege-en-veertig.  Die veranderinge het die regering in staat gestel om die South Africa Act Amendment Act No 9 van 2 Maart 1956  suksesvol deur te voer, die hof se beslissing omver te werp en die wet te herbekragtig. Die wysingingswet is deur die Republiek van Suid-Afrika Grondwet 32 van 1961 herroep.

Die hele wet is herroep deur afdeling 4 van die Separate Representation of Voters Amendment Act No 50 van 27 Maart 1968. Die wetsontwerp het die *Coloured Persons Representative Council*, wat uit veertig verkose en twintig genomineerde lede bestaan het, ingevoer. Die raad kon wette maak wat finansies, plaaslike regering, opvoeding, gemeenskapswelsyn en pensioene, landelike vestiging en landbou wat bruin mense geaffekteer het.  'n Wetsontwerp kon net ingevoer word as dit deur die Minister van Kleurling Betrekkinge sowel as die wit Kabinet goedgekeur is. Die wet is in 1983 deur afdeling 101(1) van die Republiek van Suid-Afrika Grondwet No 110 opgehef.

## Verwysings 
*Chronologie van wetgewing van South African History Online
Wasserbillig

**Wasserbillig** (Luxemburgs: *Waasserbëlleg*) is 'n dorp in die Groothertogdom Luxemburg by die samevloeiing van die riviere Sauer en Moesel met sowat 2&nbsp;300 inwoners.

## Geskiedenis 
Die huidige dorp gaan terug op 'n Romeinse nedersetting met die naam *Biliacum*.

## Ligging 
duimnael|links|200px|Die samevloeiing van Moesel en Sauer in Wasserbillig
duimnael|links|200px|Die Sint Maartens-kerk
Wasserbillig is met 'n hoogte van 130 meter bo seevlak die laagste punt van Luxemburg. Die dorp lê naby die Duitse grens, teenoor Wasserbilligerbrück oorkant die Sauer- en Oberbillig oorkant die Moeselrivier. Wasserbillig is die administratiewe setel van die munisipaliteit Mertert, wat deel uitmaak van die kanton Grevenmacher.

## Ekonomie 
duimnael|links|200px|Petrolstasies tussen Mertert en Wasserbillig
Danksy sy ligging naby die Duitse grens is Wasserbillig 'n besige dorp, wat onder meer op die grenshandel steun. Weens die laer belasting in Luxemburg speel die sogenaamde petroltoerisme 'n belangrike rol, aangesien baie Duitsers hier hulle petrol tenk. Langs die pad tussen Wasserbillig en Mertert is veertien petrolstasies opgerig, en ook die voormalige grenspos by die federale snelweg 64 is tot 'n petrolstasie omgebou. ExxonMobile se grootste petrolstasie lê langs die snelweg A1, wat Luxemburg met Duitsland verbind.

## Eksterne skakels 
* Die amptelike webwerf van Wasserbillig
Ontugwet

Die **Ontugwet** (Wet No. 21) van 1950 was 'n wet onder die Apartheidstelsel wat eens 'n verbod op seksuele verhoudings tussen lede van die wit rassegroep en die swart rassegroep geplaas het. Dit het die maatreëls van die vroeëre Ontugwet No. 5 van 1927 uitgebrei om seksuele verhoudings tussen blankes en lede van alle ander rassegroepe te verbied. Dit was een van die mees omstrede wette van Suid-Afrika onder Apartheid. Die wet was daarop gemik om die vermenging van rasse binne die huwelik en ander seksuele verhoudings te verhoed. 

Tussen 1950 en die herroeping van die wet in 1985 is ten minste 19 000 mense ten volle vervolg vir die oortreding van die wet, terwyl duisende meer in hegtenis geneem is sonder 'n verhoor.

Die Wet op Verbod van Gemengde Huwelike en die Ontugwet was van die eerste belangrike stukke apartheidwetgewing. Gemengde huwelike is in 1949 in Suid-Afrika verbied. Onder die vaandel van die ontugwet het die Suid-Afrikaanse Polisie gemengde paartjies wat daarvan verdink is dat hulle in 'n seksuele verhouding verkeer het, vervolg. Verdagtes se privaatheid is in die proses geskend, huise binnegedring en deure oopgestamp. Een van die eerste persone wat weens die Ontugwet veroordeel is, was 'n Kaaps-Hollandse blanke predikant; hy is betrap terwyl hy seksuele omgang met sy huisbediende in sy motorhuis gehad het. Hy het 'n opgeskorte vonnis ontvang, waarna die gemeentelede sy garage tot op die grond laat platstoot het. 

Die Ontugwet en die verbod op gemengde huwelike was van die eerste apartheidswette wat afgeskaf is, reeds in 1985 deur president P.W. Botha.

## Verwysings 
## Eksterne skakels 
* van wikisource
** Immorality Act, 1927
** Prohibition of Mixed Marriages Act, 1949
** Immorality Amendment Act, 1950
** Immorality Act, 1957
** Immorality Amendment Act, 1967
** Immorality Amendment Act, 1969
** Immorality and Prohibition of Mixed Marriages Amendment Act, 1985
** Immorality Amendment Act, 1988

*Apartheid: Mixed marriages and the immorality act
Kaap Roca

duimnael|links|250px|Die vuurtoring van Cabo da Roca 
duimnael|regs|200px|Die monument van Cabo da Roca 

**Kaap Roca** (Portugees: *Cabo da Roca*) is die mees westelike punt van die Portugese vasteland. In die Romeinse tydperk het dit as *Promontorium Magnum* bekend gestaan.

Cabo da Roca lê in die distrik Lissabon (Portugees: *Lisboa*), sowat 40 kilometer wes van die hoofstad Lissabon en 18 kilometer wes van Sintra, in die natuurpark Serra de Sintra. Sy koördinate, 38° 47' Noord, 9° 30' Wes, is in die steenplaat van sy monument ingegraveer. Die kaap se rotswand verrys sowat 140 bo die seevlak van die Atlantiese Oseaan. Op sy spits is 'n vuurtoring opgerig. Die kaap is 'n gewilde toeristebestemming.

Die digter Luís de Camões het Cabo da Roca as die plek beskryf "waar die land eindig en die see begin" (Portugees: "Onde a terra acaba e o mar começa"). Vergelykbare geografiese punte is Kaap Finisterre (letterlik "die land se einde") in Spanje, Finistère in Frankryk, en Land's End in die Verenigde Koninkryk.
Gourdon (Alpes-Maritimes)

**Gourdon** is 'n dorp in die Suid-Franse département Alpes-Maritimes (région Provence-Alpes-Côte d'Azur) met 453 inwoners (2008). Gourdon lê in die hinterland van Nice, en danksy sy ligging 800 meter bo seevlak bied dit 'n pragtige uitsig oor die Mediterreense kus van Nice, Antibes, Cap d'Antibes, Cannes en die Îles des Lérins tot by die Massif de l'Esterel.

## Geografie 
duimnael|links|250px|'n Uitsig oor Gourdon
Die dorp Gourdon lê teen 'n asemrowende hoogte op 'n bergspits, wat bo-oor die vallei van die Louprivier verrys. Danksy die buitengewone ligging het Gourdon die bynaam ''Nid d'Aigle* ("Arendnes") gekry.

Vandag behoort dit volgens die otganisasie Les Plus Beaux Villages de France tot die 148 mooiste dorpe van Frankryk en is met twee "blomme" by die *Concours des villes et villages fleuris'' geklassifiseer - 'n organisasie, wat hom sedert 1959 vir 'n groener Frankryk beywer.

## Geskiedenis 
duimnael|links|250px|Die sentrum van Gourdon
Gourdon was vanweë sy strategiese ligging eeue lank 'n plek wat maklik verdedig kon word. Uit sy militêre verlede het egter behalwe vir die oorblyfsels van 'n Romeinse kamp met 'n dubbele muur en 'n siviele nedersetting, en die indrukwekkende versterking aan die noorderkant van die dorp niks oorgebly nie. Die Romeinse poort, wat die toegang tot die dorp verseker het, is aan die begin van die 20ste eeu verniel.

## Besienswaardighede 
Die plaaslike Château (kasteel) uit die 13de eeu is in die 17de eeu omgebou en vergroot. Die kasteel is sedert 1950 toeganklik vir die publiek en sedert 1971 as 'n historiese monument geklassifiseer. Vandag huisves die Château 'n museum met antieke wapens, 16de en 17de eeuse en naïewe skilderye. Die kasteel beskik oor 'n uitgestrekte park, wat deur die Franse tuinier en landskapargitek André Le Nôtre (1613-1700) ontwerp en terrasvormig aangelê is.
Le Faou

**Le Faou** (Bretons: **Ar Faou**) is 'n dorp en klein seehawe in die département Finistère (région Bretagne, Wes-Frankryk) met sowat 1&nbsp;800 inwoners. Le Faou is deur die organisasie Les Plus Beaux Villages de France as een van die mooiste dorpe in Frankryk gelys.

## Geografie 
Le Faou lê naby die monding van die Aulnerivier in die baai Rade de Brest, sowat 25 kilometer suid-wes van Brest en naby die skiereiland Crozon.

## Besienswaardighede 
Die belangrikste besienswaardighede van Le Faou is sy graniethuise uit die 16de eeu met hulle kenmerkende leisteendakke, die kerk St. Sauveur uit die 16de eeu en die bedevaartskerk Notre-Dame-de-Rumengol uit die 17de eeu.

## Eksterne skakels 
* Die amptelike webwerf van Le Faou
Groningen (munisipaliteit)

**Groningen** (Gronings: *Grunnen / Stad*; Wes-Fries: *Grins*), is die hoofstad van die Nederlandse provinsie Groningen. Op 1 Januarie 2025 het die munisipaliteit se bevolking sowat 244 400 inwoners getel.

Groningen is die grootste stad van Noord-Nederland en beskik oor die tweede oudste  universiteit van Nederland, die Rijksuniversiteit Groningen (RuG). Hulle het ook 'n eredivisie sokkerspan: FC Groningen.

## Plekke 
Garmerwolde, Glimmen, Groningen, Haren, Harkstede, Lageland, Lellens, Meerstad, Noordlaren, Onnen, Sint Annen, Ten Boer, Ten Post, Thesinge, Winneweer en Woltersum.

## Geskiedenis 
Die stad Groningen het op die noordelike punt van die Hondsrug ontstaan. Die Hondsrug was 'n naturlike handelsroete tussen Drenthe en die vrugbare grondstreke in Friesland. Die oudste geskrewe vermelding van Groningen dateer uit 1040. In daardie jaar het die keiser van die Heilige Romeinse Ryk 'n villa in *Cruoninga* aan die biskop van Utrecht geskenk.

Die dorp se eerste kerk is op die plek gebou waar die Martinikerk nou staan, ongeveer in die jaar 800. Die huidige kerk is gedurende die 13e eeu gebou en daarna meermale verbou. Die toring, 'n uitstaande kenmerk van Groningen, is tussen 1469 en 1554 opgerig.

## Besienswaardighede 
* Die Aakerk, 13de eeu, Akerkhof
* Die Pelstergasthuis, 13de eeu. Pelsterstraat
* Die Calmershuis, 13de eeu, Oude Boteringestraat
* Die Hinckaertshuis, 13de eeu, Oude Kijk in't Jatstraat
* Die Gotische Huis, 14de eeu, Brugstraat
* Die Pepergasthuis, 15de eeu, Peperstraat
* Die Ou Regtbank, 17de eeu, Oude Boteringestraat
* Die Goudkantoor, 17de eeu, Grote Markt
* Die stadhuis, 1810, Grote Markt
* Die Korenbeurs, 1865, Vismarkt
* Die Hoofdstation, 1866, Stationsplein
* Die universiteit, 1909, Broerstraat
* Groninger Museum. 1994, Museumeiland

## Naburige munisipaliteite 
## Eksterne skakels 
* Amptelike webwerf
* Die stad Groningen in die Open Directory Project